ועדת הכספים, כנסת 18, פרוטוקול מספר 699, 2011-03-07 12:10

משה גפני: על סדר היום הארכת מועד להגשת דוחות כספיים בהתאם לחוק מימון מפלגות, התשל"ג-1973.

משה גפני: הגיעו בקשות מסיעת חד"ש, מסיעת מד"ע.

מירב תורג'מן: העבודה, האיחוד הערבי.

משה גפני: מה זה האיחוד הערבי?

מירב תורג'מן: רשימה שלא נכנסה לכנסת.

משה גפני: דיבר אתי אחמד טיבי.

משה גפני: יש בקשה שלו, של רע"מ-תע"ל?

מירב תורג'מן: כן.

מירב תורג'מן: זה האיחוד הערבי.

מירב תורג'מן: זה חדש.

משה גפני: כן, ראיתי.

משה גפני: איפה האיחוד הלאומי?

טמיר כהן: ישראל ביתנו.

משה גפני: ישראל ביתנו, זה הגיע עכשיו.

משה גפני: מי עוד?

משה גפני: בסדר.

משה גפני: יש בקשה מכמה סיעות.

משה גפני: מה עמדת מבקר המדינה?

טמיר כהן: עמדת מבקר המדינה מצוינת במכתב שחולק לחברים ובמייל שהגיע לכאן עכשיו, וזה בסיכום שהיה לי עם עוזר מבקר המדינה לגבי המועד.

טמיר כהן: יש הסכמה לגבי כל המפלגות שיגישו את הבקשה שלהן בכתב ולתאריך ה-1 במאי שנה זו.

משה גפני: בסדר.

מירב תורג'מן: אני יכולה להסביר את הסעיף?

משה גפני: כן, בבקשה.

מירב תורג'מן: סעיף 10(ג) לחוק מימון מפלגות קובע שבתוך עשרה שבועות מתום כל שנת כספים ימסרו נציגי הסיעה ורשימת מועמדים למבקר המדינה את החשבונות ולאחר מכן מבקר המדינה מגיש את הדוח לוועדת הכספים.

מירב תורג'מן: הבקשות של המפלגות מתייחסות לתקופה שמתחילה ביום 1 במרץ 2009 ומסתיימת בתום שנת 2010.

מירב תורג'מן: מדובר בתקופה של למעלה משנה משום שסעיף (ג)(1) קובע ששנה שבה מתקיימות הבחירות לכנסת, יראו אותה כאילו היא מסתיימת בתום השנה העוקבת.

מירב תורג'מן: כלומר, יש לנו את 2009 ו-2010 כאילו הן שנת כספים אחת.

מירב תורג'מן: בסעיף (ו) לחוק נקבע שוועדת הכספים של הכנסת רשאית, אחרי התייעצות עם מבקר המדינה, להאריך כל מועד מהמועדים הקבועים בסעיף הזה.

מירב תורג'מן: אני חושבת שראוי יותר שנציג ממשרד מבקר המדינה ישב כאן בדיון ונקיים חובת היוועצות גם ביחס לבקשות חדשות שמגיעות, אבל הם שלחו את המייל למרות שאני מבינה שהוא לא הגיע לכולם.

מירב תורג'מן: מה לגבי בקשות חדשות שיוגשו?

משה גפני: גם.

משה גפני: כך כתוב כאן.

מירב תורג'מן: אנחנו מחילים את ההחלטה על כלל המפלגות?

משה גפני: כן.

משה גפני: טמיר קרא את זה.

משה גפני: אני גם לא מבין איך אפשר לקבל החלטה על חלק כן ועל חלק לא.

מירב תורג'מן: בגדול, אפשר.

מירב תורג'מן: החוק מאפשר.

מירב תורג'מן: החוק מתיר לעשות את זה.

משה גפני: מי נמצא כאן?

טמיר כהן: אין מוזמנים.

משה גפני: אני חושב אנחנו יכולים לעשות את זה עד ה-1 במאי.

טמיר כהן: זה בהסכמה אתם.

משה גפני: בהסכמה אתם, עד ה-1 במאי.

משה גפני: אני חושב שצריך לאפשר את זה לכל המפלגות.

משה גפני: אי אפשר לעשות שחלק כן וחלק לא, חלק ישלחו מכתבים וחלק לא.

משה גפני: במייל שנשלח נאמר: "עמדתנו היא כי האמור במכתבו של מר גולן בעניין זה נכון גם לגבי סיעות שבקשתן הוגשה לאחר מועד המכתב".

משה גפני: זאת אומרת, מועד המכתב הוא המכתב הזה.

טמיר כהן: נכון.

משה גפני: שהוא מאפשר להאריך את המועד.

משה גפני: כלומר, "אנו ממליצים לאשר אורכה להגשת הדוחות כאמור במכתב לכל הסיעות שהגישו בקשה לקבלת אורכה כאמור.

משה גפני: יצוין כי נוכח דחיית המועד להגשת דוחות הסיעות, יוגש דוח מבקר המדינה על תוצאות ביקורת החשבונות של הסיעות הללו ליושב ראש הכנסת 16 שבועות מהמועד האחרון שייקבע להגשת הדוחות למשרדנו".

משה גפני: זאת אומרת, בכל מקרה מבקר המדינה אומר – ואת זה כותבת חנה רותם –

חיים אורון: הוא יגיש את זה בסביבות יולי-אוגוסט.

משה גפני: כן.

משה גפני: בכל מקרה הוא מגיש את זה 16 שבועות ואני מציע לא להיכנס לכל הפרטים האלה.

מירב תורג'מן: הפרטים האלה כן חשובים אם ועדת הכספים מאשרת החלטה של דחיית מועד הגשת הדוח גם על ידי מבקר המדינה.

משה גפני: בסדר.

מירב תורג'מן: למעשה יש לנו שתי החלטות.

משה גפני: בסדר.

משה גפני: זה פועל יוצא של העניין.

מירב תורג'מן: לא מונחת בקשה רשמית על ידי המבקר לדחות עד תום 16 שבועות מיום 1 במאי.

משה גפני: מונחת.

משה גפני: בבקשה.

חיים אורון: יש הסכמה שלו.

חיים אורון: מה הבעיה?

מירב תורג'מן: אני מדברת על דחיית המועד להגשת הדוח על ידי המבקר ולא על ידי המפלגות.

משה גפני: את צודקת.

משה גפני: אומרת חנה רותם לוועדת הכספים: "יצוין כי נוכח דחיית המועד להגשת דוחות הסיעות, יוגש דוח מבקר המדינה על תוצאות ביקורת החשבונות של הסיעות הללו ליושב ראש הכנסת 16 שבועות מהמועד האחרון שייקבע להגשת הדוחות למשרדנו".

משה גפני: זאת אומרת, היועצת המשפטית, שברגע שאנחנו מאשרים את זה עד ה-1 במאי 2011, אנחנו גם מאשרים שהדוחות יוגשו 16 שבועות מהמועד הזה.

מירב תורג'מן: וזה בעצם יוצא 21 באוגוסט 2011, לפי החשבון שעשיתי.

משה גפני: כן.

משה גפני: בסדר.

משה גפני: אנחנו מצביעים.

מירב תורג'מן: יש כאן שתי החלטות ושתי הצבעות.

משה גפני: מי בעד אישור הבקשה להארכת מועד מסירת הדוחות עד ה-1 במאי 2011?

משה גפני: ה צ ב ע ה אושר פה אחד מי בעד אישור הגשת דוח מבקר המדינה 16 שבועות מה-1 במאי 2011?

משה גפני: כותבת היועצת המשפטית של הוועדה שהתאריך הוא 21 באוגוסט 2011, ואני לא בדקתי אבל אני סומך עליך.

משה גפני: על כל פנים, 16 שבועות לפי מה שמצוין במכתבה של גברת חנה רותם, מנהלת האגף לביקורת בחירות ומימון מפלגות במשרד מבקר המדינה.

משה גפני: ה צ ב ע ה אושר פה אחד הבקשות אושרו.

חיים אורון: אני מציע שתפנה מכתב כי כל ההליך הזה הוא לא נכון.

חיים אורון: מפלגות שעומדות בלוח זמנים, משקיעות בזה משאבים, משקיעות בזה גם כסף, מתנהלות אחרות.

חיים אורון: יש כללים וצריך לעמוד בהם.

חיים אורון: כל שנה יש כאן סיפור.

משה גפני: מה אתה מציע לעשות?

משה גפני: מה להגיד למבקר המדינה?

חיים אורון: שהוא צריך להוציא מכתב שבשנים הבאות יתכבדו ויעמדו בזמן.

חיים אורון: אי אפשר לדרוש את זה מכל העולם וממפלגות, יש להן אפשרות לנהוג אחרת.

משה גפני: יש צדק מסוים בדבריך אבל יש מפלגות שיש שם דברים שהם באמת לא תלויים בהם.

משה גפני: קורים דברים כאלה.

חיים אורון: בסדר.

חיים אורון: עזוב.

משה גפני: תודה רבה.